FCSB

**FCSB**, (rumunski:Fotbal Club Steaua București) je profesionalni nogometni klub iz Bukurešta, Rumunija. Nastupa u prvoj ligi Rumunije. FCSB je najuspješniji fudbalski klub u Rumuniji po broju osvojenih titula u nacionalnom prvenstvu (26) i trofeja nacionalnog kupa (22). Prvi je klub iz istočne Evrope koji je osvojio Ligu prvaka, to mu je pošlo za rukom 1986. godine.

## Historija 
mini|lijevo|150px|Stari grb Steaue.
Steaua je osnovana 7. juna 1947. godine, na inicijativu nekoliko oficira Rumunske Kraljevske Kuće. Osnivanje je održano nakon potpisivanja dekreta od strane generala Mihaila Laskara, visokog komandanta Rumunske Kraljevske vojske. Prvobitno ime kluba je bilo ASA Bukurešt (Asociaţia Sportivă a Armatei – Vojni sportski savez). Sportsko društvo je činilo 7 sekcija, uključujući i nogomet. 1948. godine klub je promijenio naziv u CSCA (Clubul Sportiv Central al Armatei - Vojni centralni sportski klub), a dvije godine kasnije u CCA (Casa Centrală a Armatei - Centralni dom vojske).

1949. pod imenom CSCA osvaja svoj prvi trofej, rumunski kup, pobjedom nad Univerzitateom iz Cluja od 2:1 u finalu.

Krajem 1961. klub ponovo menja naziv u CSA Steaua Bukurešt (Clubul Sportiv al Armatei Steaua - Vojni sportski klub Steaua). Novo ime kluba sadrži naziv steaua(zvijezda) zbog prisustva crvene zvijezde na svom grbu. U toku naredne dvije decenije klub je osvojio svega 3 titule prvaka države, ali su zato osvojili 9 nacionalnih kupova, zbog čega su postali poznati kao specijalisti za kup . Za vrijeme tog perioda 9. aprila 1974. otvoren je stadion Genčea prijateljskom utakmicom protiv OFK Beograda.

Pod vodstvom trenera Emerika Jeneia i Angela Jordaneskua, Steaua je na impresivan način osvojila prvenstvo sezone 1984-1985, poslije 6 godina pauze. Nakon toga, Steaua je postala prvi rumunski klub koji je došao do finala Lige prvaka 1986., gdje su pobijedili Barcelonu rezultatom 2:0 poslije izvođenja penala (zahvaljujući golmanu Helmutu Dukadamu koji je odbranio sva 4 penala Špancima), nakon 0:0 u regularnom dijelu. Steaua je tako postala prvi istočnoevropski klub koji je postao prvak Evrope. Iste godine Steaua osvaja i Evropski Superkup, pobjeedom nad Dynamom iz Kijeva rezultatom 1:0. Steaua je ostala u vrhu evropskog fudbala do kraja 80-ih, tako što je došla do polufinala Lige prvaka 1988., i još jednom do finala 1989. gdje su bili poraženi od Milana sa 4:0. To se desilo nakon 4 uzastopna osvojena prvenstva, i 4 osvojena kupa. Od juna 1986. do septembra 1989. Steaua je zabilježila 104 meča bez poraza, što je u to vrijeme bio svjetski rekord, dok je to još uvijek evropski rekord.

1989. Rumunska revolucija je dovela zemlju na slobodno otvoreno tržište, i tako je nekoliko igrača iz 80-ih otišlo u zapadne klubove. Ubrzo slijedi brz oporavak i klub osvaja 6 uzastopnih titula između 1992/93 i 1997/98, kao i 3 kupa. U Evropi klub je igrao 3 puta zaredom grupnu fazu Lige prvaka od 1994/95 do 1996/97.

Godine 1998. fudbalski klub je odvojen od CSA Steaue i zauvijek promenio ime u FC Steaua București. Sezone 2005-2006 Steaua je stigla do polufinala Kupa UEFA, gde ih je eliminisao Middlesbrough pogotkom u posljednjem minutu. Iste sezone Steaua je osvojila Superkup Rumunije, i to je bio 50. trofej kluba u historiji.

## Uspjesi 
***Liga I** 
****Datoteka:Cup Winner.png  (28):** 1951, 1952, 1953, 1956, 1959/60, 1960/61, 1967/68, 1975/76, 1977/78, 1984/85, 1985/86, 1986/87, 1987/88, 1988/89, 1992/93, 1993/94, 1994/95, 1995/96, 1996/97, 1997/98, 2000/01, 2004/05, 2005/06, 2012/13, 2013/14, 2014/15, 2023/24, 2024/25.
****Datoteka:Cup Finalist.png (16):** 1954, 1957/58, 1962/63, 1976/77, 1979/80, 1983/84, 1989/90, 1990/91, 1991/92, 2002/03, 2003/04, 2006/07 , 2007/08, 2015/16, 2016/17, 2017/18.
***Kup Rumunije**
****Datoteka:Cup Winner.png  (22):** 1948/49, 1950, 1951, 1952, 1955, 1961/62, 1965/66, 1966/67, 1968/69, 1969/70, 1970/71, 1975/76, 1978/79, 1984/85, 1986/87, 1988/89, 1991/92, 1995/96, 1996/97, 1998/99, 2010/11, 2014/15.
****Datoteka:Cup Finalist.png (8):** 1953, 1963/64, 1976/77, 1979/80, 1983/84, 1985/86, 1989/90, 2013/14.
***Superkup Rumunije**
****Datoteka:Cup Winner.png  (6):** 1994, 1995, 1998, 2001, 2006, 2013.
****Datoteka:Cup Finalist.png (5):** 1999, 2005, 2011, 2014, 2015.
***UEFA Liga prvaka / Evropski kup**
****Datoteka:Cup Winner.png  (1):** 1985/86.
****Datoteka:Cup Finalist.png (1):** 1988/89.
***UEFA Superkup / Evropski Superkup**
****Datoteka:Cup Winner.png  (1):** 1986.
***Interkontinentalni kup**
****Datoteka:Cup Finalist.png (1):** 1986.

## Reference 
## Vanjski linkovi 
* Službena stranica
* Steaua Bukurešt na zvaničnoj stranici UEFA-e

*
Kategorija:Nogometni klubovi u Rumuniji
Kategorija:Nogometni klubovi osnovani 1947.
Kategorija:Sport u Bukureštu
Kategorija:Klubovi osvajači Kupa evropskih šampiona